ՄԵԾԻ ՏԱՆՆ ԿԻԼԻԿԻՈՅ ԿԱԹՈՂԻԿՈՍՈՒԹԵԱՆ
ԴՊՐԵՎԱՆՔԻՆ ԱՌԱՔԵԼՈՒԹԻՒՆԸ ԱՅՍՕՐ
(Կիրակի, 5 Օգոստոս 2012, Կլենտէյլ-ԳալիՖորնիա)
 
        20 Յունիս 2012-ին տեղի ունեցած ամավերջի հանդէսով փակուեցաւ 9 հոկտեմբեր 2011-ին Սուրբ Թարգմանիչ Վարդապետներու յիշատակով օծուն սուրբ պատարագով սկսած Մեծի Տանն Կիլիկիոյ կաթողիկո-սութեան դպրեվանքի 82-րդ ուսումնական տարեշրջանը։ 
          Չեմ գիտեր, թէ Արեւմտեան թեմին մէջ ինչ արձագանգ գտաւ, սակայն 2011–2012 տարեշրջանին համացանցի, ձայնասփիւռի եւ մամուլի ճամբով դպրեվանքի առօրեան ու գործունէութիւնը կանոնաւորաբար ցոլացին։
 
Ա. ՏԵՂԵԿԱՏՈՒՈՒԹԻՒՆ
          Տեսչական կազմը բաղկացաւ մեզի գործակից երկու հսկիչներէ՝ Հոգշ. Տ. Ստեփանոս վրդ. Փաշայեան ու Հոգշ. Տ. Վարանդ վրդ. Քորթմոսեան։
          Ուսուցչական կազմին մէջ ունեցանք 27 հոգեւորական եւ աշխար-հական հին ու նոր անդամներ։
          Մեր սաներուն ընդհանուր թիւը եղաւ 47. 23 սան՝ ընծայարանա-կաններու բաժինին մէջ եւ 24 սան՝ ժառանգաւորներու բաժինին մէջ. ունեցանք 14 սաներ Լիբանանէն, 31 սաներ Սուրիայէն եւ 2 սաներ Իրանէն։
          Տեսչութիւն, ուսուցչական կազմ եւ սաներ մեր կեանքը ապրե-ցանք «Աստուծոյ եւ ազգին տան մէջ երկնային իմաստութեամբ զարգա-նալ» ուղեցոյցով։
 
Բ. ԻՆՔՆՈՒԹԻՒՆ 
          1930-էն մինչեւ այսօր դպրեվանքը կը հանդիսանայ ամբողջա-կան հայ քրիստոնեայ մարդու կերտումին նուիրական օճախը, ուր դպրե-վանեցիներ կ՚ապրին իրենց աղօթքի, ուսումի եւ եղբայրութեան հաւա-քական կեանքը։
          Դպրեվանքին նպատակն է դպրեվանեցիները բերել Աստուծոյ եւ, աստուածային կամքը գործադրելու հրահրումով, անոնց ամբողջ էութ-իւնը Աստուծոյ պատուիրաններուն ընդունարանը դարձնել, անոնց տրուած համամարդկային վաւերական դիմագիծին ու հայակնիք ծառա-յական կերպարին շնորհիւ։
          Դպրեվանեցիներուն ինքնութեան խարիսխը ամենօրեայ աստ-ւածակեդրոն կեանքն է, որ աղօթքով կը բացուի առաւօտեան, աղօթքով կ՚աճի առօրեային մէջ եւ աղօթքով կը փակուի երեկոյեան։
          Դպրեվանեցիներուն ինքնութեան թրծումին միջոցն է դասարա-նային եւ արտադասարանային ներդաշնակ ու հաւասարակշիռ կեանքը, ուր ուսումի հետ նկարագիրի կերտում տեղի կ՚ունենայ՝ ի խնդիր մարդ-կային ոգեղէն եւ բարոյական կեանքի դրոշմին եւ ծաղկումին, վաղուան մշակի պատրաստութեան տեսլականով սլաքաւորուած։
          Դպրեվանեցիներուն ինքնութեան ցոլացումին հանդիսարանն է եղբայրական սիրոյ կեանքը, որ զիրենք կը մղէ հասարակաց արժէքներու յենած համակեցութեան եւ Աստուծոյ շնորհածին ու մեր ազգի զաւակ-ներուն տուածին դիմաց մարդ դառնալու հրամայականին՝ իրենց բնա-խօսական տունէն անդին հայ հոգիին կառուցած համահայկական հոգե-տունին կապուածութեամբ։
Այս հայ-քրիստոնէական ինքնութիւնը իր սքանչելահիւս առկա-յութիւնը կը գտնէ հայ եկեղեցւոյ մէջ՝ դպրեվանեցիները սրբազան մարտի կրակով սրտառուչ յարաբերութեան մէջ պահելով մեր անցեալի փառ-քերուն, ներկայի մարտահրաւէրներուն եւ ապագայի տեսիլքներուն հետ։ Այս յարաբերութեան մղիչ ուժը աստուածապարգեւ սէրն է, որուն վրայ կը բարդուի նաեւ հայ ինքնութեան դիմագիծը՝ հայ եկեղեցւոյ, ընտանիքի, դպրոցի, ընկերութեան ու ներկայ հայրենիքի հիւսկէններով եւ բռնա-գրաւուած պատմական հայրենիքի վերատիրութեան շրջագիծով ոսկե-զօծուած։ Դիմագիծ, որուն աստուածաբանական խտացումը կու տայ Պօղոս առաքեալ, հաստատելով. «Ճիշդ է, որ աշխարհի մէջ կ՚ապրինք, բայց աշխարհային նկատումներէ առաջնորդուած չէ, որ կը պատերազմինք։ Պատերազմի մեր զէնքերը աշխարհային չեն, այլ՝ Աստուծոյ զօրաւոր զէնքերն են՝ ամրոցները խորտակելու համար» (Բ.Կր 10.3) եւ որուն հայա-տիպ ըմբռնողութեան թարգմանը կ՚ըլլայ Շահան Շահնուր, պատգա-մելով. «…Ինչպէ՜ս ձեզմէ կայծ մը պիտի հանենք երբոր ժամը հնչէ, դուք որ մարած մոխիրներ էք հիմա։ Ուրկէ՞ կրակ պիտի գտնենք երթալու համար կռիւի. որովհետեւ, այո՛, կռիւ պիտի ունենանք մենք, որքան ատեն, որ տակաւին ոտքի կաթողիկէ մը ըլլայ եւ ձիւնազարդ գագաթ մը լերան, որքան ատեն, որ երակներուն մէջ՝ արիւնին հետ եռացող «մեր հայ-րենիք» մը ըլլայ, որքան ատեն, որ մեր հայրենիքը չըլլայ…» (Նահանջը առանց երգի, Պէյրութ, 1948, էջ 127)։
          Այս տարեշրջանը սորվեցուց մեզի, թէ այս օրերուն քրիստոնէական հաւատքի պակասէն աւելի կրօնական զգացումներու կենդանախօս ընդունարան դառնալու սովը տիրական է, որուն կ՚ակնարկէ Յիսուս, երբ Յովհաննէս Մկրտիչի ղրկած պատգամաւորներուն կը թուէ իր կատա-րածները եւ կը յաւելու. «Երանի՜ անոր, որ իմ պատճառովս իր հաւատքը չի՛ կորսնցներ» (Մտ 11.6)։ Կը հաւատանք, որ կեանքով ու գործով «մենք դպրեվանեցի ենք» ըսելը տասը խօսքէն աւելի կը տպաւորէ. որովհետեւ ինքնասահմանումին վաւերականութիւնը զայն բանաձեւող բառերուն մէջ չէ, այլ՝ անոր կենսունակութեան մէջ։ Դպրեվանքի պարագային առաջինը մարդկային կարողականութենէ կը բխի, երկրորդը աստուածայուշ նպա-տակին կը հայի։ Վա՜յ մեզի, եթէ մեր խօսածին հակասող կեանք ունենանք։ 
          Ահա այս ըմբռնումով դպրեվանեցիներ իրենց ինքնութիւնը փորձե-ցին ապրիլ աղօթասիրութեամբ, աշխատասիրութեամբ եւ եղբայրա-սիրութեամբ՝ առաքելութեան կոչուած Քրիստոսի աշակերտելու գիտակ-ցութիւնը եւ դպրեվանքին պատկանելու եզակիութիւնը կեանքի վերա-ծելով։
 
Գ. ԿԱԶՄԱՒՈՐՈՒՄ
          Տեսչութեան համար Աստուծոյ եւ ազգին սպասաւորութեան կոչուած վաղուան ղեկավարութեան պատրաստութեան առաջնահերթութիւնը եղաւ դպրեվանեցիներու կազմաւորումին հանդէպ մեր ունեցած խստա-պահանջ հոգածութիւնը, զիրենք վաղուան անձանձիր գործունէութեան համար զրահաւորելու պարտքէն առաջնորդուած. որովհետեւ մեր սաները Աստուծմէ կոչուած կ՚երթան դէպի հայ ժողովուրդը եւ անոր տանելով իրենց դպրեվանքէն ստացածը, Աստուծոյ կը վերադառնան՝ իրենց խնամքին յանձնուած հօտին հաշուետըւութեամբ ծանրաբեռն։
          Քաջ գիտնալով, որ դպրեվանքեան կազմաւորումով պայմանա-ւորուած է հոգեւորական թէ աշխարհական մշտագործ մշակին կենսա-շեշտ առաքելութիւնը, մենք ջանացինք դպրեվանեցիներուն համայնա-կեցութեան եւ հաղորդակցութեան ինքնութիւնը կապել ժամանակաւոր առօրեան անդրանցող եւ իմաստաւորող համամարդկային, քրիստո-նէական եւ հայկական անթառամ արժէքներուն հետ թէ՛ անոնց դասերուն եւ թէ արտադասարանային աշխարհին ճամբով։
          Այս ենթահողին վրայ, մեր ուսումնական ծրագիրը գրեթէ նոյնը պահելով հանդերձ, այս տարեշրջանին նախաձեռնեցինք արտադասա-րանային կեանքի առաւել լայնածիր աշխուժացումին, դպրեվանք-հա-յորդիներ շաղկապով մեր սաները իրենց ուսանողական տարիներէն վարժեցնելու համար իրենց սպասող երանանուէր մեծ առաքելութեան։ 
          Այսպէս.
          ա. Հաստատեցինք նախքան քնանալը ամեն երեկոյ կատարուող Աստուածաշունչի ընթերցանութեան եւ խորհրդածութեան պահ մը, որպէսզի, ֆիզիքական հանգիստէն առաջ, դպրեվանեցիներ իրենց հոգեւոր սնունդը ստանան քրիստոնէական կեանքի մայր ակունքէն։
          բ. Գրեթէ տարեշրջանի բոլոր ուրբաթ եւ շաբաթ երեկոները լեց-ւեցան զանազան ձեռնարկներով, որոնց կազմակերպումը տեղի ունեցաւ ութը խմբակներու բաժնուած՝ (1) Ուսանողական խորհուրդ, (2) «Գլա-ձոր» տարեգիրքի խմբագրական կազմ, (3) «Պատի թերթ»-ի Ոսկեփորիկ խմբակ, (4) Տեղեկատուական խմբակ, (5) Արխիւի խմբակ, (6) Գրական խմբակ (որուն մաս կազմեց նաեւ ասմունքողներու ենթախմբակը), (7) Երաժշտական եւ թատերական խմբակ, (8) Նկարչական եւ ձեռային աշխատանքներու խմբակ՝ սաներուն կողմէ, ունկնդիր Պետրոս առաքեալի խրատին. «Ձեզմէ իւրաքանչիւրը իբրեւ Աստուծոյ բազմատեսակ պարգեւ-ներուն իրաւ տնտես՝ իր ստացած շնորհքը ուրիշներուն թող մատա-կարարէ» (Ա.Պտ 4.10)։ 
          գ. Լիբանանի մէջ, ուսանողական մակարդակի վրայ, շարունա-կեցինք առաւել գործօն մասնակցութիւն բերել միջ-եկեղեցական շար-ժումին եւ աստուածաբանական ուսումնարանները համախմբող հան-դիպումներուն։ 
          դ. «Վանայ ձայն» ձայնասփիւռի կայանէն սփռեցինք դպրեվանեցի-ներուն կողմէ պատրաստուած զանազան հոգեւոր խորհրդածութիւններ, ժամերգութիւններ, հարցազրոյցներ եւ այլ յայտագիրներ։ 
          ե. Ընդառաջելով լիբանանահայ մշակութային միութիւններու հրա-ւէրներուն, բազմաթիւ ձեռնարկներու ներկայ գտնուեցանք։
          զ. Չգոհացանք միայն Անթիլիասի մայրավանքին մէջ յետ-պատա-րագի տեղի ունեցող սաներ եւ ծնողներ կիրակնօրեայ կանոնաւոր հանդիպումներով, այլ գրաւոր թէ բերանացի կապով եւ դպրեվանք այցելելու հրաւէրով ծնողները գործակից դարձուցինք իրենց զաւակ-ներուն կազմաւորումի մեր աշխատանքին։ 
          է. Յատկապէս նկատի ունենալով, որ մեծաթիւ հայորդիներ հեռաւոր երկիրներէ կը փափաքին ամենօրեայ լուրեր ստանալ դպրեվանքէն, առատ նկարագրականներով եւ համացանցային զանազան կարելի-ութիւններու յաճախակի օգտագործումով փորձեցինք գոհացում տալ այս բնագաւառին եւս։
          ը. Լիբանանի հայոց թեմին հետ գործակցութեան մարզէն ներս շարք մը հիմնական քայլեր առինք եւ ջանացինք դպրեվանքը տանիլ լիբա-նանահայութեան, ցոյց տալու համար, թէ իր զաւակներուն դպրեվանեցի դառնալը ինչպիսի բարիք կրնայ բերել թէ՛ իրեն եւ թէ համայն հայութեան։
          թ. Դպրեվանքէն ներս մնայուն ցուցահանդէս ունենալու ծրագիրով դիմեցինք Հայաստանի եւ Հայ Սփիւռքի հայ գեղանկարիչ եւ քանդա-կագործ արուեստագէտներուն։ Ուրախ ենք յայտնելու, թէ ցարդ 15 արուեստագէտներ դրականօրէն պատասխանած են մեր կոչին եւ մեր սաները ամեն օր կը վայելեն անոնց երկնած գործերուն մտերմութիւնը։ 
          ժ. Պատրաստեցինք դպրեվանքը ծանօթացնող տեսասկաւառակ-ներու եւ խտասկաւառակներու երիզաշար մը։ 
          ժա. Հաստատեցինք մատենաշար մը, որուն նպատակն է դպրե-վանքէն անցած սաներուն անտիպ կամ մամուլի մէջ ցրուած գրութիւն-ները գիրքով լոյս ընծայել եւ մեր առաքելութեան զօրակցողներուն ու ընթերցող հասարակութեան հասցնել։
          ժբ. Ծնողներու հետ հանդիպում։
          ժգ. Սաներու տարեդարձի նշում, հովանաւորողներ։
     
Դ. ԱՌԱՔԵԼՈՒԹԻՒՆ
          Առաքելութիւնը դպրեվանեցիներուն գոյապատճառն իսկ է։ Մենք կանք ծառայելու համար Աստուծոյ՝ մեր ազգին ճամբով։ Դպրեվանքին մէջ հոսող ջուրը, ինքնութեան եւ կազմաւորումի աւազանումէն ետք, կ՚առ-ւակուի հայ եկեղեցւոյ սպասաւորութեան ածուին մէջ՝ հայ ժողովուրդի բանաւոր անդաստանը ոռոգելու համար։
          Մեր առաքելութեան հունաւորումին օրհնեալ պահերը եղան տա-րեշրջանի փակումին զուգադիպող եւ Հոգեգալստեան տօնը շնորհըն-կալութեամբ հանդերձող ձեռնադրութիւնները։
          Այս տարի ձեռնադրութիւններու շղթան քակուեցաւ 27 մայիսի Հոգեգալուստի տօնով, երբ վեց սաներ դպրութեան եւ վեց սաներ կիսա-սարկաւագութեան աստիճաններուն արժանացան, հանգրուանեցաւ 1 յունիսի եօթը սարկաւագներու ձեռնադրութեան եւ պսակուեցաւ 17 յունիսի վեց կուսակրօն քահանաներու օծումով։
          Դէպի առաքելութիւն, դէպի ծառայութիւն, դէպի ժողովուրդ. այս է դպրեվանքին հոգեդաշտը, որ աշխարհի չափանիշով կրնայ շեղում համարուիլ եւ աշխարհիկին նժարին մէջ թեթեւ կշռել։ 
          Սակայն…
          Երբ ուսումի հետամուտ պատանին ու երիտասարդը աշխարհ կ՚երթայ եւ կեանքին մէջ կը նետուի դրամով նուաճելի իր պերճանքին համար, դպրեվանեցիներ իրենց փառասիրութեան հաճոյքը կը գտնեն այն անձնդիր ինքնամատուցումին մէջ, որ մակերեսային ծեփով ներկուած սակարաններուն բոլոր կաւէ կուռքերը գետնին կը հաւասարեցնէ։
          Երբ կը փորձուինք դպրեվանքի առաքելութիւնը վկայական ձեռք բերելու նախապայմանով սահմանագծել, մեր իմացական եւ ոգեղէն քննարկումին դիմաց կը փոքրանայ այն վաստակը, որ տասնամեակներէ ի վեր հոգեւորական եւ աշխարհական դպրեվանեցիներ ամեն երկինքի տակ կը բանին դպրեվանքէն ստացուած տոկուն ուսումով ու կազմաւորումով եւ իրենց արձանագրած յաջողութիւններով ու մատուցած՝ առաջնոր-դարանի դիւանապետի, վարժարանի տնօրէնի, հայագիտական ամպիոնի վարիչի, հայոց պատմութեան ուսուցիչի, հայ երգի դասատուի, եկեղեցւոյ դպրապետի, բանասիրութեան վկայեալի, աստուածաբանութեան տոք-թորի եւ այլ մասնագիտութիւններու հմտութեամբ, որոնց ետին կաթողի-կոսներէ սկսելով տիրական անուններ կան մեր տարեգրութեան եւ շրջապատին մէջ. տակաւին զանց կ՚ընեմ այլ մարզերու մէջ արձանագ-րըւած անհատական իրագործումները…։ 
          Դպրեվանեցիներուն բազմածալ առաքելութեան հորիզոնին դիմաց, այս տարեշրջանի ամենէն յատկանշական երեւոյթը կը յայտարարեմ այն ինքնավստահութիւնը, որ մեր սաները նուաճեցին մեզի շնորհելով երջան-կութիւնը հարցնելու մեր ժողովուրդին. «Դպրեվանքը ի՞նչ կրնայ ընել ձեզի համար»։ Այս հարցումին պատասխանը արձագանգեց ամեն տեղ եւ շնորհիւ դպրեվանքի առաքելութեան հաւատացողներու փաղանգին ինք-նաբուխ ընդառաջումին, մեզ զերծ պահեց առօրեայ տնտեսական եւ այլ տաղտուկներէ։ 
          Երախտապարտ եմ սրբազնագոյն հայրապետին, որ այլ յարգելի պարտաւորութիւններու կողքին, յատուկ առաջնահերթութեամբ եւ հայ-րագորով վերաբերումով, այս տարեշրջանին եւս ստանձնեց դպրեվանքին նիւթա-բարոյական ծանր բեռը եւ շնորհակալ եմ բոլոր հեռաւոր ու մօտաւոր եւ յայտնի ու անյայտ կառոյցներուն եւ անհատներուն, որոնք, ոգիին նախապատւութեան հաւատալով, դպրեվանքի քուրային մէջ դրամէն մարդը կերպարանափոխելու արուեստին նեցուկ եղան։ 
 
Ե. ԾՐԱԳԻՐՆԵՐ ԵՒ ԿԵՆՍԱԿԱՆ ԿԱՐԻՔՆԵՐ
          Դպրեվանքին գծով, մենք խնդրանք ներկայացուցած ենք վեհափառ հայրապետին դպրեվանեցիներուն կողմէ ամբողջ տարուան ընթացքին գործածելի փակ մարզադաշտի կառուցումին, 12 անձերու ճամբորդութ-իւնը ապահովող փոխադրակառքի մը ձեռք բերումին եւ արձանագ-րութեան studio-ի մը օժտումին համար։
          Առաւել, կենսական կը նկատենք դպրեվանքի կրթական համա-կարգը շարունակական բարեփոխութեան ենթարկել՝ կարգ մը դասա-նիւթերու վերատեսութեամբ, դպրեվանեցիները վկայականով գնահա-տելու կարելիութեան որոնումով, մեր մատենադարանին 175 նոր գրա-դարաններուն հայթայթումով ու գիրքերուն մասնագիտական վերադա-սաւորումով եւ 20 նոր laptop համակարգիչներ տրամադրելով մեր բոլոր ընծայարանական սաներուն։
          Վերջապէս, դպրեվանքի նախկին շրջանաւարտ սաներուն հետ մեր կապը աւելի հետեւողական դարձնելու եւ զանոնք աւելի ամրօրէն մեր եկեղեցւոյ կապելու համար, մտադիր ենք կազմակերպել նախկին դպրե-վանեցիներու հաւաք մը եւ հիմնել դպրեվանեցիներու միութիւն մը։
          2012–2013 տարեշրջանի հիմնական նորութիւնը պիտի ըլլայ 20–25 տարեկան հայորդիներու համար բացուած մասնաւոր դասարանի մը ստեղծումը։ Արեւմտեան թեմէն ունինք մէկ թեկնածու եւ այլ մէկ հաւա-նական թեկնածու, Լիբանանի թեմէն երկու թեկնածու եւ Բերիոյ թեմէն երկու հաւանական թեկնածու։
 
Զ. ՀՈՒՆՁՔ
          Առատ է այս տարեշրջանի դպրեվանքին հունձքը, երբ դ. ընծա-յարանի մեր վեց շրջանաւարտները՝ Տաճատ, Նշան, Պարոյր, Գարեգին, Սմբատ եւ Զարեհ հայր սուրբեր դպրեվանքէն իրենց ստացած հոգեւոր եւ ազգային մնայուն արժէքները մեր ժողովուրդի հաւաքական կեանքին մէջ տարածելու իրենց ամբողջանուէր պատրաստակամութիւնը կը յայտնեն՝ վեղարով գմբէթեալ եւ Ս. Հոգիին եօթնարփեան շնորհներով պսակ-եալ։        
          Դպրեվանքին հետ ըլլալ դպրեվանեցի դառնալ կը նշանակէ։ Բոլորս ալ դպրեվանեցի ենք դպրեվանքով։ Իւրաքանչիւրս մասնակից պէտք է դառնայ դպրեվանքին առաքելութեան, որ կ՚երաշխաւորուի վեհափառ հայրապետ, Մեծի Տանն Կիլիկիոյ կաթողիկոսութեան միաբանութիւն, հայ հոգեւորականութիւն, դպրեվանքի տեսչութիւն, ուսուցչական կազմ, ուսա-նողութիւն, ծնողներ, բարերարներ, բարեկամներ եւ հայ ժողովուրդի զաւակներ գործակցութեամբ՝ միշտ ՄԱՐԴ-ը ունենալով մեր մտապատ-կերին դիմաց։
          14 յունուար 1948-ին, Գարեգին Ա. վեհափառ հայրապետի հրա-ւէրով, Երուսաղէմէն Անթիլիաս կը հասնէր Յակոբ Օշական։ Բանաւոր վկայութեան մը համաձայն, երբ ան կը տեսնէր դպրեվանքին ծաղկուն վիճակը, հակառակ իր վիրաւոր սիրտին, երիտասարդական աւիւնով վերանորոգ, կ՚որոշէր Հալէպ տալիք կարճ այցելութենէն ետք Անթիլիաս հաստատուիլ եւ դպրեվանքին մէջ դասաւանդել, որովհետեւ ուսուց-չութիւնն էր իր կոչումը եւ միշտ կը կրկնէր. «Աշակերտ կ՚ուզեմ։ Մա՛րդ տուէք ինծի»։ Ան մա՛րդ գտած էր Անթիլիասի մէջ։ Դժբախտաբար դպրե-վանեցիներուն զլացուեցաւ Օշականին աշակերտելու եզակի վայելքը, որովհետեւ 17 փետրուարին, Հալէպի մէջ, հայ գրականութեան կաղնին յանկարծամահ տապալեցաւ. սակայն, անոր ձայնը պատգամի իրա-ւութեամբ մեզի կը հասնի այսօր եւ պէտք է անլռելիօրէն արձագանգէ մեր ներաշխարհին մէջ. «Աշակերտ կ՚ուզենք։ Մա՛րդ տուէք մեզի»։
 
           							      Նարեկ արք. Ալեէմէզեան
      Տեսուչ

